આ અંગે અગ્રણી બિઝનેસ દૈનિક ઇકોનોમિક ટાઇમ્સમાં પ્રકાશિત અહેવાલ અનુસાર ગુજરાત માટે આ નવો વિચાર હોવાથી આવા પ્રકારના પ્રોજેક્ટ માટે કેવી છૂટછાટ આપવી કે લાભ આપવા તે અંગે વિચારણા ચાલી રહી છે. વર્તમાન સમયમાં ગુજરાત સરકારને વિદેશી કંપનીઓ સહિત જે કંપનીઓ ઉદ્યોગ વિભાગ પાસે દરખાસ્ત લઈને આવે છે તેમને સરકારી જમીન કે સરકાર દ્વારા જમીન નહીં અપાય તે સ્પષ્ટ કરી દેવામાં આ‌વી રહ્યું છે. આ માટે કેટલાક લઘુ કક્ષાના ઉદ્યોગો માટે જીઆઇડીસીના પ્લોટની હરાજી અને ફાળવણી પર વાઇબ્રન્ટ સમિટને ધ્યાનમાં રાખતાં બ્રેક લગાવી દેવામાં ‌આવી છે.